Ólína Þorvarðardóttir

**Ólína Kjerúlf Þorvarðardóttir** (fædd 8. september 1958) er íslenskur rithöfundur, fræðimaður og stjórnmálamaður. Hún sat á Alþingi 2009-2013 og 2015-2016 fyrir Samfylkinguna í Norðvesturkjördæmi. Forseti Vestnorræna ráðsins 2010, varaforseti Norðurlandaráðs 2015. Borgarfulltrúi í Reykjavík 1990-1994. Sem stjórnmálamaður beitti hún sér fyrir breytingum á íslenska fiskveiðistjórnunarkerfinu samhliða umhverfismálum og velferðarmálum, og var á sama tíma virk í norrænu samstarfi. Sem fræðimaður hefur hún einkum helgað sig þjóðfræðirannsóknum, ekki síst á galdramálum 17. aldar sem doktorsritgerð hennar fjallar um.

## Æviágrip
Fædd í Reykjavík 8. september 1958 og alin þar upp til 14 ára aldurs er hún flutti með foreldrum sínum til Ísafjarðar og fór þar í Menntaskólann á Ísafirði þaðan sem hún útskrifaðist með stúdentspróf 1979. Hún hóf nám í íslensku og heimspeki við Háskóla Íslands 1980 og sérhæfði sig síðar í þjóðfræði. Var um tíma gestarannsakandi við þjóðfræðideild Kaupmannahafnarháskóla. Lauk doktorsprófi frá Heimspekideild Háskóla Íslands árið 2000. 

Ólína var þekktur sjónvarps- og blaðamaður áður en hún hóf afskipti af stjórnmálum. Hún leiddi lista óháðs framboðs Nýs vettvangs fyrir borgarstjórnarkosningarnar í Reykjavík 1990 og sat í Borgarstjórn Reykjavíkur  til ársins 1994, þar af sem borgarráðsmaður 1992-1994.  Á þeim vettvangi beitti hún sér einkum í velferðar, skipulags og samgöngumálum Reykjavíkurborgar.

Í stjórn Dagvistar barna 1990–1994. Í stjórn Strætisvagna Reykjavíkur 1994–1998.


### Störf
Ólína hefur gegnt fjölmörgum félags- og trúnaðarstörfum í ýmsum nefndum og ráðum. Hún hefur skrifað fjölda fræðigreina auk skrifa um þjóðfélagsmál í blöð, bækur, tímarit og á vefsíður.

### Starfsferill

* Forseti Félagsvísindadeildar Háskólans á Bifröst, frá 2022
* Alþingismaður 2009-2012 og 2015-2016
*Sérfræðingur við Stofnun fræða og rannsóknasetra Háskóla Íslands 2006-2009
*Skólameistari við Menntaskólann á Ísafirði 2001-2006.
* Stundakennari við Félagsvísindadeild og Heimspekideild Háskóla Íslands 1992-2000.
* Forstöðumaður Þjóðháttadeildar og upplýsingafulltrúi Þjóðminjasafns Íslands 1999-2001.
* Borgarfulltrúi og borgarráðsmaður í Reykjavík 1990-1994.
* Frétta- og dagskrárgerðarmaður á RÚV 1986-1990.
*Kennari við Gagnfræðaskóla Húsavíkur 1979-1980.

### Þingnefndir
* Umhverfis- og samgöngunefnd Alþingis, 1. varaformaður (2010-2011)
* Atvinnuveganefnd Alþingis, 1. varaformaður (2011-2013)
* Íslandsdeild Vestnorræna ráðsins, formaður (2009-2013)
*Allsherjar og menntamálanefnd (2015-2016)
*Velferðarnefnd (2015-2016)
*Íslandsdeild Norðurlandaráðs (2015-2016)

### Eldri nefndir
* Sjávarútvegs og landbúnaðarnefnd (varaformaður 2009-2011)
* Umhverfisnefnd Alþingis, (formaður 2010)
* Samgöngunefnd (2009-2011)
* Félags og tryggingamálanefnd (2009)

### Önnur félags og trúnaðarstörf
Formaður Óðfræðifélagsins Sónar 2018-2020.

Formaður Vestfjarða-akademíunnar 2005–2008.

Formaður stjórnar Fræðslumiðstöðvar Vestfjarða 2001–2006.

Varaformaður Menningarráðs Vestfjarða frá 2007. 

Formaður Íbúasamtaka Vesturbæjar 1998–2000. 

Varaformaður Kvæðamannafélagsins Iðunnar 1996–1998.

Í stjórn Neytendafélags höfuðborgarsvæðisins 1995–1996. 

## Viðurkenningar
2007: Viðurkenning Nýsköpunarmiðstöðvarinnar Impru f. viðskiptahugmyndina *Spánverjavígin 1615: Sögusafn og söguslóð*

2008 Verðlaun í hugmyndasamkeppninni Upp úr skúffunum fyrir viðskiptahugmyndina *Spánverjavígin 1615: Sögusafn og söguslóð*

1995 Verðlaun í ljóðasamkeppni Listahátíðar Reykjavíkur.

1991 Folklore Fellow (associate member of The Folklore Fellows, an international network of folklorists, instituted by the Finnish Academy of Science and letters, Helsinki)

## Menntun
* Doktorspróf 2000. Heimspekideild Háskóla Íslands. Lokaritgerð: *Brennuöldin. Galdur og galdratrú í málskjölum og munnmælum*. Háskólaútgáfan, Reykjavík, 2000.
*Cand. Mag. 1992 - Heimspekideild Háskóla Íslands. Lokaritgerð: *Galdur í munnmælum. Hneigð, hlutverk og þróun íslenskra galdrasagna*. (Háskólabóksafn)
* BA 1985. Heimspekideild Háskóla Íslands. Lokaritgerð: „Eitt sinn upp skal rísa – mín öfugt kveðna visa“. Uppreisnin í ljóðum Steins Steinarr. (Háskólabókasafn)
* Kennsluréttindi fyrir framhaldsskóla 2001.
*Stjórnunarnám 2000 - Viðskipta og hagfræðideild Háskóla Íslands.

## Bækur
*2025: *Glæður galdrabáls. Sannsaga frá 17. öld* (Heimildaskáldsaga).
*2021: *Ilmreyr. Móðurminning*. (Ævisaga. Fræðirit).
* 2020: *Spegill fyrir skuggabaldur. Atvinnubann og misbeiting valds.* (Fræðirit).
*2019: *Lífgrös og leyndir dómar. Lækningar, töfrar og trú í sögulegu ljósi*. (Fræðirit).
*2017: *Við Djúpið blátt. Ísafjarðardjúp*. (Árbók Ferðafélags Íslands 2017).
*2009: *Vestanvindur. Ljóð og lausir endar*. (Ljóðabók).
* 2000: *Brennuöldin. Galdur og galdratrú í málskjölum og munnmælum*. (Doktorsritgerð).
* 1995: *Álfar og tröll. Íslensk þjóðfræði*. (Fræðirit).
* 1988: *Bryndís. Lífssaga Bryndísar Schram*. (Ævisaga).

## Tilvísanir